== Beliggenhed og opbygning ==
Holmen er mest sandjord mellem mose og eng<ref>Mariager, Rasmus (1937). ''ESSENBÆK SOGNS HISTORIE: SAMLET OG UDGIVET AF R. Mariager''. Odder, Danmark; Duplikeringsbureauet, s. 10</ref> syd for Randers Fjord.<ref name=":3" /> Kirkegaarden på den var i 1894 ca. to [[alen]] (1,26 meter) høj, ca. 37 alen (23,23 meter) fra nord til syd, og ca. 50 alen (31,39 meter) fra øst til vest. Udgravningen i 1898 afdækkede der et én til to [[Fod (længdeenhed)|fod]] (0,31 til 0,63 meter) højt samt fire fod og seks [[tomme]]r (1,41 meter) tykt fundament af rå<ref name=":14" /> [[kampesten]], ned til 130 centimeter under jordoverfladen,<ref name=":15" /> som flere steder var lagt om [[Pilotering|nedrammede egepæle]].<ref name=":3" /> Ned til 85 centimeter under jordoverfladen<ref name=":15" /> var der oven på fundamentet rester af en murkerne af mindre [[marksten]] og [[teglsten]]sstumper i rigelig kalk, som var beklædt med [[munkesten]]. Da klosteret reves ned, fjernedes først munkestenene, hvorefter murkernen væltedes udad. Stykker af den væltede mur var til da op til syv alen (4,39 meter) høje, men ovenpå var der nok [[Skifte (arkitektur)|skifter]] helt af tegl.<ref name=":18">Mehlsen, Ejnar (1919). ''Essenbæk Kloster'' i ''Aarbog udgivet af Randers Amts Historiske Samfund. Årgang 13. 52-60''. Randers, Danmark: Randers Amts Historiske Samfund, s. 53</ref>
Religion Bygninger,_konstruktioner_og_anlæg